tartuNLP/wikipedia-smugri-20251201 huggingface dataset:
Isä Brown ja hänen laumansa

Isä Brown ja hänen laumansa () on brittiläinen huumorilla höystetty rikosdraamasarja, jota on esitetty vuodesta 2013 alkaen. Sarja perustuu kirjailija G. K. Chestertonin 1900-luvun alussa luomaan hahmoon.
Isossa-Britanniassa sarja alkoi BBC One -kanavalla tammikuussa 2013. Suomessa Yle TV1 esitti sarjan 1–3. tuotantokaudet 18. maaliskuuta ja 5. toukokuuta 2015 välisenä aikana, ja neljännen tuotantokauden 12.–25. toukokuuta 2016. Sarjan ensimmäinen jakso keräsi Suomessa keskimäärin 560 000 katsojaa ja tavoitti 774 000 suomalaista, ollen kuukauden toiseksi katsotuin ulkomainen televisiosarja.
Loppuvuodesta 2023 sarjan kaikki 10 kautta olivat nähtävissä Yle Areenassa ja jaksoja esitettiin sen lisäksi TV1:llä. 11. tuotantokauden jaksojen oli tarkoitus tulla julkaistuiksi alkuvuodesta 2024.
Juoni.
Sarjan päähenkilö on 1950-luvun Kemblefordin kuvitteellisessa pikkukylässä Cotswoldsin kukkuloilla asuva ilmeikäs Isä Brown (Mark Williams), katolinen pappi, joka on mieltynyt murhien tutkimiseen ja sekaantuukin aina poliisitutkintaan komisarioiden Valentinen (1. kausi), Sullivanin (kaudet 2–3 ja 10–) ja Malloryn (kaudet 4–9) yrittäessä estää häntä. Isä Brownin pitkäaikainen vihollinen on herrasmiesvaras Flambeau. Ruokaan mieltynyt pappi onnistuu kuitenkin selvittämään rikokset apunaan hurskas seurakuntasihteeri rouva McCarthy, miehiä jahtaava kreivitär Lady Felicia ja naisten kanssa peuhaava Lady Felician autonkuljettaja Sid Carter.
Kuvauspaikat.
Sarjaa on kuvattu Lounais-Englannissa Gloucestershiren ja Worcestershiren kreivikunnissa. Isä Brownin roomalaiskatolisena kirkkona toimi Blockleyn kylässä sijaitseva anglikaaninen Church of St Peter and St Paul -kirkko.
Spin-off-sarja.
Sarjalle on tehty spin-off-televisiosarja "Sisar Bonifacen mysteerit" ("Sister Boniface Mysteries"), jonka päähenkilö on "Isä Brown ja hänen laumansa" -sarjan ensimmäisen kauden kuudennessa jaksossa esiintynyt sisar Boniface.
Sauli Kilpeläinen

Sauli Kilpeläinen (s. 12. elokuuta 1996 Kotka) on suomalainen jalkapallomaalivahti.
Kilpeläinen oli ensimmäistä kertaa Kotkan Työväen Palloilijoiden kokoonpanossa jo kaudella 2012, ollen vaihtopenkillä viidessä Kakkosen ottelussa. Kaudeksi 2015 KTP nousi Veikkausliigaan ja Kilpeläinen on pelannut lainalla seuran farmijoukkueessa Susissa. Pääsarjadebyyttinsä Kilpeläinen teki elokuussa 2015, kun hän tuli vaihdosta kentälle Jere Pyhärannan saatua punaisen kortin Vaasan Palloseuraa vastaan. Kilpeläinen torjui tilanteesta seuranneen Juho Mäkelän rangaistuspotkun.
Tulimyrsky (elokuva)

Tulimyrsky ("Backdraft") on vuonna 1991 ensi-iltansa saanut trillerielokuva, jonka on ohjannut Ron Howard. Se kertoo Chicagon palomiesyksiköstä, joka outojen tulipalokuolemien seurauksena alkaa jäljittää murhapolttajaa. Elokuvan pääosissa ovat Kurt Russell, William Baldwin, Scott Glenn ja Jennifer Jason Leigh. Merkittävissä sivurooleissa nähdään mm. Donald Sutherland ja Robert De Niro.
Elokuva oli kaupallinen menestys ja sai kolme Oscar-ehdokkuutta. Kriitikkojen arviot olivat sekalaisia; erikoistehosteita ja näyttelijäsuorituksia kiitettiin, mutta tarinaa moitittiin arvioissa.
Juoni.
Riitaisat McCaffreyn veljekset ovat molemmat seuranneet edesmenneen palomiesisänsä jalanjälkiä ja päätyvät työskentelemään samalle paloasemalle. Vanhempi veli Stephen on aseman karski esimies, joka haluaa taistella tulta vastaan paljain nyrkein, kun taas herkemmän nuoremman veljen Brianin on vaikea sopeutua vaaralliseen työhön. Brian löytääkin uuden uran päästessään eksentrisen palotutkija Rimgalen avuksi tutkimaan ihmishenkiä vaatineita outoja tulipaloja.
Arvioita.
"Video-oppaassa" vuodelta 1994 Olavi Similä arvostaa elokuvan tulitehosteita, mutta pitää elokuvan sivujuonta (pyromaanijahtia) kiinnostavampana kuin veljeksiin keskittyvää pääjuonta. Hän antaa "Tulimyrskylle" kolme tähteä viidestä, mikä vastaa sanallista arviota ”hyvä”.
Diego Occhiuzzi

Diego Occhiuzzi (s. 30. huhtikuuta 1981 Napoli) on italialainen säilämiekkailun olympiamitalisti, maailmanmestari ja Euroopan-mestari. Oikeakätinen Occhiuzzi edustaa Sala d’Armi Aeronautica -seuraa.
Occhiuzzi saavutti vuoden 2008 kesäolympialaisista Pekingistä pronssia joukkuekilpailusta. Vuoden 2012 kesäolympialaisista Lontoosta hän saavutti hopeaa henkilökohtaisesta kilpailusta ja pronssia joukkuekilpailusta. MM-kilpailuista Occhiuzzilla on yksi kultamitali, kaksi hopeamitalia ja kaksi pronssia, jotka kaikki ovat tulleet joukkuekilpailusta. EM-kilpailuista hän on saavuttanut viisi kultaa ja yhden hopean. Vuoden 2005 kesäuniversiadeista İzmiristä hän voitti joukkuepronssia.
Ágios Geórgios (Hydra)

Ágios Geórgios (), antiikin Belbina (), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahden suulla noin 11 meripeninkulmaa (noin 20 kilometriä) Soúnion niemestä etelään. Saaren pinta-ala on 4,3 neliökilometriä ja se on asumaton (vuonna 2001).
Hallinnollisesti Ágios Geórgios kuuluu Hydran kuntaan, Saarten alueyksikköön ja Attikan alueeseen. Vuoden 2011 väestönlaskennassa Kreikan tilastokeskus oli lukenut saaren Lavreotikín kuntaan ja Itä-Attikan alueyksikköön, mutta tämä korjattiin Kreikan lakineuvoston päätöksellä vuonna 2017.
Antiikin aikana saari luettiin osaksi Peloponnesosta, vaikka sijaitseekin lähempänä Attikaa. Saarella sijaitsi pieni Belbinan kaupunki. Nykyisin saari on nimetty Pyhän Georgioksen eli Pyhän Yrjön mukaan.
Ágios Ioánnis (saari)

Ágios Ioánnis () on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on 0,85 neliökilometriä ja se on asumaton (vuonna 2011). Hallinnollisesti Ágios Ioánnis kuuluu Aíginan kuntaan, Saarten alueyksikköön ja Attikan alueeseen.
Saari on nimetty Pyhän Johanneksen mukaan. Aivan saaren lounaispuolella sijaitsee suurin piirtein samankokoinen Ágios Thomáksen saari.
Ágios Thomás (saari)

Ágios Thomás () on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on 0,9 neliökilometriä ja se on asumaton (vuonna 2011). Hallinnollisesti Ágios Thomás kuuluu Aíginan kuntaan, Saarten alueyksikköön ja Attikan alueeseen.
Saari on nimetty Pyhän Tuomaan mukaan. Warren Buffett osti saaren 15 miljoonalla eurolla vuonna 2015 Kreikan myytyä pieniä asumattomia saaria talouskriisin seurauksena.
Aivan saaren koillispuolella sijaitsee suurin piirtein samankokoinen Ágios Ioánniksen saari.
Diapória Nisiá

Diapória Nisiá (; ) eli Pentánisa (, myös "Pentanísia", Πεντανήσια) on pieni Kreikan saariryhmä, joka kuuluu Argo-Saronisten saarten saariryhmään ja jonka saaret sijaitsevat Saroninlahdessa Aíginan saaren länsipuolella. Saaret ovat asumattomia. Hallinnollisesti Diapória Nisián saaret kuuluvat Aíginan kuntaan, Saarten alueyksikköön ja Attikan alueeseen.
Saaret.
Saariryhmän suurimmat saaret ovat:
Dokós

Dokós () on Kreikan saari, joka kuuluu Argo-Saronisten saarten saariryhmään. Saaren pinta-ala on 12,5 neliökilometriä ja asukasluku 18 (vuonna 2011). Hallinnollisesti Dokós kuuluu Hydran kuntaan, Saarten alueyksikköön ja Attikan alueeseen.
Dokós sijaitsee Peloponnesoksen niemimaahan kuuluvan Argoliin niemimaan itärannikon edustalla mantereen ja Hydran saaren välissä. Saaren asutus on sen pohjoisrannikolla. Saaren erottaa mantereesta noin kilometrin levyinen salmi. Etäisyys Hydralle on noin kolme kilometriä.
Falkonéra

Falkonéra () eli Gerakoúlia (Γερακούλια) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,3 neliökilometriä ja se on asumaton (vuonna 2001). Hallinnollisesti Falkonéra kuuluu Spétseen kuntaan, Saarten alueyksikköön ja Attikan alueeseen.
Falkonéra sijaitsee Egeanmeren lounaisosassa keskellä Myrtóonmerta erillään muista saarista ja suhteellisen kaukana rannikosta. Saaren etäisyys Peloponnesoksen itärannikosta on noin 38 meripeninkulmaa (noin 71 kilometriä). Spétseen saari sijaitsee noin 43 meripeninkulmaa (noin 79 kilometriä) luoteeseen ja Míloksen saari noin 23 meripeninkulmaa (noin 43 kilometriä) itäkaakkoon.
Falkonéran lähellä sattui 8. joulukuuta 1966 yksi Kreikan historian suurimmista merionnettomuuksista, kun autolautta SS "Heraklion" upposi ja vei mukanaan 217 henkeä.
Kyrá

Kyrá (; myös "Kirá") on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 0,8 neliökilometriä ja se on asumaton (vuonna 2001). Hallinnollisesti Kyrá kuuluu Agkístrin kuntaan, Saarten alueyksikköön ja Attikan alueeseen.
Kyrá sijaitsee Agkístrin saaren ja Peloponnesoksen niemimaahan kuuluvan Argoliin niemimaan välissä. Etäisyys idässä sijaitsevaan Agkístriin on noin 3 meripeninkulmaa (noin 5,5 kilometriä).
Sanandaj

Sanandaj, () on kaupunki Iranin Kordestanin (Kurdistan) maakunnassa.
Sanandajin väkiluku on kasvanut seuraavasti: 40 641 (1956), 54 578 (1966), 95 872 (1976), 204 537 (1986), 244 039 (1991), 277 808 (1996), 316 862 (2006) ja 373 987 asukasta (2011).
Moní (saari)

Moní () on pieni Kreikan saari, joka kuuluu Argo-Saronisten saarten saariryhmään ja sijaitsee Aíginan saaren lounaispuolella Pérdikan kylän edustalla. Saaren pinta-ala on 1,350 neliökilometriä ja se on asumaton (vuonna 2001). Hallinnollisesti Moní kuuluu Aíginan kuntaan, Saarten alueyksikköön ja Attikan alueeseen.
Monín erottaa Aíginasta noin 460 metriä leveä salmi. Saarella on uimarantoja ja kesäisin joitakin turistipalveluita. Sinne on yhteys Aíginan Pérdikan kylästä.
Pátroklos (saari)

Pátroklos () eli Gaïdouronísi (Γαϊδουρονήσι), antiikin Patroklu Kharaks () tai Kopros (), on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Soúnion niemen eteläkärjen edustalla. Saaren pinta-ala on 2,8 neliökilometriä ja se on asumaton (vuonna 2011). Hallinnollisesti Pátroklos kuuluu Saronikóksen kuntaan, Itä-Attikan alueyksikköön ja Attikan alueeseen.
Saaren antiikin ajalle palautuvan nimen sanottiin olevan peräisin Ptolemaios II:n laivastoa komentaneesta Patrokloksesta, joka rakennutti sinne linnoituksen.
Plateiá (Argolis)

Plateiá (; transl. myös "Platiá") on pieni Kreikan saari, joka kuuluu Argo-Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla. Saaren pinta-ala on 1,8 neliökilometriä ja se on asumaton (vuonna 2011). Hallinnollisesti Plateiá kuuluu Náfplion kuntaan, Argoliksen alueyksikköön ja Peloponnesoksen alueeseen.
Saaren etäisyys rannikosta on noin 1,5 meripeninkulmaa (noin 2,8 kilometriä). Sen luoteispuolella sijaitsee Rómvin saari.
Psilí

Psilí () on pieni Kreikan saari, joka kuuluu Argo-Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla. Saaren pinta-ala on 2,1 neliökilometriä ja se on asumaton (vuonna 2011). Hallinnollisesti Psilí kuuluu Náfplion kuntaan, Argoliksen alueyksikköön ja Peloponnesoksen alueeseen.
Saaren etäisyys rannikosta on noin 1,4 meripeninkulmaa (noin 2,6 kilometriä). Sen luoteispuolella sijaitsevat Plateián ja Rómvin saaret ja kauempana kaakossa Spétseen saari.
Psyttáleia

Psyttáleia (; transl. myös "Psittália") on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahdessa Pireuksen sataman edustalla sen ja Salamiin saaren välissä. Saaren pinta-ala on 0,375 neliökilometriä ja se on asumaton (vuonna 2011). Hallinnollisesti Psyttáleia kuuluu Pireuksen kuntaan, Pireuksen alueyksikköön ja Attikan alueeseen.
Saarella on Euroopan suurin jätevedenpuhdistamo, jossa puhdistetaan koko Attikan alueen jätevedet. Se täyttää lähes koko saaren. Saarella on myös majakka.
Historia.
Psyttáleia päätyi keskelle Salamiin meritaistelua vuonna 480 eaa. Tuolloin persialaiset ryhmittivät oman ja liittolaistensa laivaston saaren eteläpuolelle, sekä valtasivat saaren voidakseen siten pelastaa taistelussa sinne ajautuvat omat laivat ja miehet ja tuhota sinne ajautuvat viholliset. Laivasto kohtasi Ateenan ja sen liittolaisten laivaston saaren pohjoispuolella Salamiin edustalla. Ateenalaisten voitettua he valtasivat Psyttáleian takaisin ja surmasivat kaikki siellä olleet persialaiset.
Revythoúsa

Revythoúsa (; transl. myös "Revithoúsa") on pieni Kreikan saari, joka kuuluu Argo-Saronisten saarten saariryhmään ja sijaitsee Saroninlahteen kuuluvassa Mégaranlahdessa Salamiin saaren ja Megariin rannikon välissä. Saaren pinta-ala on 0,144 neliökilometriä ja se on asumaton (vuonna 2011). Hallinnollisesti Revythoúsa kuuluu Salamiin kuntaan, Saarten alueyksikköön ja Attikan alueeseen.
Revythoúsan saarella on LNG-terminaali, joka on Kreikan ainoa. Sen säiliökapasiteetti on ja kaasuksipalauttamisen kapasiteetti (vuonna 2023).
Rómvi

Rómvi () on pieni Kreikan saari, joka kuuluu Argo-Saronisten saarten saariryhmään ja sijaitsee Argoliinlahdessa Peloponnesoksen niemimaahan kuuluvan Argoliin niemimaan etelärannikolla Tolón kylän edustalla. Saaren pinta-ala on 1,6 neliökilometriä ja se on asumaton (vuonna 2011). Hallinnollisesti Rómvi kuuluu Náfplion kuntaan, Argoliksen alueyksikköön ja Peloponnesoksen alueeseen.
Saaren erottaa rannikosta noin 310 metriä leveä salmi. Saaren kaakkoispuolella sijaitsevat Plateián ja Psilín saaret.
Spetsopoúla

Spetsopoúla () on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,95 neliökilometriä ja se on asumaton (vuonna 2011). Hallinnollisesti Spetsopoúla kuuluu Spétseen kuntaan, Saarten alueyksikköön ja Attikan alueeseen.
Spetsopoúla (”Pieni Spétses”) sijaitsee Spétseen saaren kaakkoispuolella Peloponnesokseen kuuluvan Argoliin niemimaan eteläkärjen edustalla. Saarten välinen etäisyys on noin 700 metriä. Spetsopoúlan ainoa kylä on nykyisin vailla vakituista asutusta oleva Spetsopoúlan kylä saaren pohjoisrannikolla.
Tríkeri (saari)

Tríkeri (; myös "Trikéri", Τρικέρι) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,0 neliökilometriä ja se on asumaton (2011). Hallinnollisesti Tríkeri kuuluu Hydran kuntaan, Saarten alueyksikköön ja Attikan alueeseen.
Tríkeri sijaitsee Spétseen ja Hydran saarten välissä noin 4,3 meripeninkulmaa (noin 8 kilometriä) Peloponnesoksen niemimaahan kuuluvan Argoliin niemimaan itärannikosta. Sen pohjoispuolella sijaitsee Dokóksen saari.
Khorramabad

Khorramabad, (, Khorram Abād, Khoramabad, Khurramābād tai Khur Ramābād) on Iranin Lorestanin maakunnan pääkaupunki.
Khorramabadin väkiluku on kehittynyt seuraavasti: 272 815 (1996), 333 945 (2006) ja 348 216 asukasta (2011). 
&lt;br clear=all&gt;
Velopoúla

Velopoúla () eli Parapóla (Παραπόλα) on pieni Kreikan saari, joka kuuluu Argo-Saronisten saarten saariryhmään. Saaren pinta-ala on 1,85 neliökilometriä ja se on asumaton (vuonna 2011). Hallinnollisesti Velopoúla kuuluu Spétseen kuntaan, Saarten alueyksikköön ja Attikan alueeseen.
Velopoúla sijaitsee Myrtóonmerellä Egeanmeren lounaisosassa erillään muista saarista ja suhteellisen kaukana rannikosta. Saaren etäisyys Peloponnesoksen itärannikosta on noin 22 meripeninkulmaa (noin 40 kilometriä). Saarella on majakka.
Ypsilí

Ypsilí (; transl. myös "Ipsilí") on pieni Kreikan saari, joka kuuluu Argo-Saronisten saarten saariryhmään ja tarkemmin Diapória Nisiá -saariin. Se sijaitsee Saroninlahdessa Aíginan saaren luoteispuolella. Saaren pinta-ala on noin 0,52 neliökilometriä ja se on asumaton (vuonna 2011). Hallinnollisesti Ypsilí kuuluu Aíginan kuntaan, Saarten alueyksikköön ja Attikan alueeseen.
Saaren länsipuolella sijaitsevat samaan saariryhmään kuuluvat Ágios Ioánnis ja Ágios Thomás.
Oinoússes (Messenia)

Oinoússes (, ”Messenian Oinoússes”) on pieni Kreikan saariryhmä, joka kuuluu Jooniansaarten saariryhmään ja jonka saaret sijaitsevat Joonianmeressä Messenian etelärannikon edustalla. Hallinnollisesti saaret kuuluvat Pýlos-Néstoraksen kuntaan, Messenian alueyksikköön ja Peloponnesoksen alueeseen.
Saariryhmän suurimmat saaret ovat Schíza, Sapiéntza ja Venétiko. Näistä ainoastaan Sapiéntza on asuttu; vuonna 2011 siellä oli 2 asukasta. Saaret muodostavat Natura-verkostoon kuuluvan suojelualueen.
Saaret.
Saariryhmän saaret ovat:
Venétiko (Jooniansaaret)

Venétiko () eli Thiganoússa (Θηγανούσσα) on Kreikan saari, joka kuuluu Jooniansaariin ja tarkemmin Oinoússeen saariin. Se sijaitsee Joonianmeressä Peloponnesoksen niemimaan etelärannikolla Akrítaksen niemenkärjen edustalla. Saaren pinta-ala on noin 0,92 neliökilometriä ja se on asumaton. Hallinnollisesti Venétiko kuuluu Pýlos-Néstoraksen kuntaan, Messenian alueyksikköön ja Peloponnesoksen alueeseen. Saari muodostaa yhdessä muiden Oinoússeen saarten kanssa Natura 2000 -verkostoon kuuluvan suojelualueen.
Douglas C-54D-koneen katoaminen 1950

Yhdysvaltain ilmavoimien Douglas C-54D -kone katosi 26. tammikuuta 1950 matkalla Alaskasta Montanaan. Viimeinen radiokontakti koneeseen oli kello 17.09 noin kaksi tuntia lähdön jälkeen sen ollessa Yukonissa lähellä Snagin kylää. Etsintäoperaatioon osallistui 85 lentokonetta ja 7 000 miestä, mutta mitään jälkiä koneesta tai sen matkustajista ei löydetty
Lento.
Lentokone oli osa ensimmäistä Strategic Support Squadronia, Strategic Air Commandia. Kahdeksan hengen miehistön lisäksi se kuljetti 36 matkustajaa, joista kaksi oli siviilejä: nainen ja hänen poikansa. Aikaisempi yritys lähteä liikkeelle viivästyi yhden moottorin ongelman vuoksi. Lennon reitti oli Anchoragesta Alaskasta Great Fallsiin Montanaan. Viimeinen radiokontakti saatiin myöhään iltapäivällä koneesta, jonka jälkeen se katosi.
Etsintä.
Tunti sen jälkeen, kun se ei saapunut Montanaan, käynnistettiin "Operaatio Mike". Etsintään osallistui noin 85 amerikkalaista ja kanadalaista lentokoneita, jotka etsivät 350 000 neliökilometriä Tyynenmeren suunnasta päin.
Tammikuun 30. päivänä etsinnässä mukana ollut 57. Fighter Wing C-47, ilmavoimien sarjanumero 45-1015, joutui lentoturmaan McClorton vuoristossa Whitehorse'n lähellä. Sen miehistön jäsenet loukkaantuivat, mutta kuolemantapauksia ei ollut. Lentäjä käveli 13 km Alaskan-moottoritielle.
Jälkiseuraukset.
Etsinnät peruutettiin virallisesti 20. helmikuuta ja kaikki matkustajat todettiin kuolleiksi.
Palaió Tríkeri

Palaió Tríkeri (; myös "Palaió Trikéri", Παλαιό Τρικέρι) on Kreikan saari, joka sijaitsee Pagasitikóslahdessa Pílion niemimaan kärjen edustalla. Saaren pinta-ala on 2,5 neliökilometriä ja asukasluku 90 (vuonna 2011). Hallinnollisesti Palaió Tríkeri kuuluu Nótio Pílion kuntaan, Magnesian alueyksikköön ja Thessalian alueeseen.
Saaren pääkylä on Palaió Tríkerin kylä (59 asukasta), joka sijaitsee saaren etelärannikolla. Saaren muut asutukset ovat kylät Ágios Geórgios (13 asukasta), Pýthos (11) ja Agía Sofía (7) sekä Neitsyt Marian luostari ("Moní Panagías").
Alkyonidiensaaret

Alkyonidiensaaret () eli Alkyonídes (Αλκυονίδες) eli Kalá Nisiá (Καλά Νησιά, "Hyvät saaret") on Kreikan saariryhmä, joka sijaitsee Korintinlahden itäosassa. Se käsittää neljä pientä saarta, joista suurin on Zoodóchos Pigí. Saaret ovat asumattomia (vuonna 2011). Hallinnollisesti saaret kuuluvat Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen.
Zoodóchos Pigín saarella on samanniminen luostari ("Moní Zoodóchou Pigís").
Alkyonides

Alkyonidit (, ) voi viitata seuraaviin:
Ammoulianí

Ammoulianí () on pieni Kreikan saari, joka sijaitsee Singitikóslahdessa Chalkidikín niemimaan rannikolla, Athoksen niemimaan itärannikon edustalla. Saaren asukasluku on 529 (vuonna 2011). Hallinnollisesti Ammoulianí kuuluu Aristotéliin kuntaan, Chalkidikín alueyksikköön ja Keski-Makedonian alueeseen.
Ensimmäiset asukkaat tulivat saarelle vuonna 1925. Tuolloin saarelle muutti väestöä erityisesti Marmaranmeren saarilta osana Kreikan ja Turkin väestönvaihtoa. Nykyisin saari on suosittu turistikohde ja siellä on monia hiekkarantoja. Ammoulianín kylä sijaitsee saaren pohjoisrannikolla. Saari on Kreikan pohjoisimpia asuttuja saaria. Ammoulianín kaakkoispuolella sijaitsevat Drénian saaret.
Diáporos

Diáporos () on pieni Kreikan saari, joka sijaitsee Singitikóslahdessa Sithonían niemen itärannikolla Fterotín kylän edustalla. Saaren pinta-ala on 3,2 neliökilometriä ja asukasluku 2 (vuonna 2011). Hallinnollisesti Diáporos kuuluu Sithonían kuntaan, Chalkidikín alueyksikköön ja Keski-Makedonian alueeseen. Se on osa Ágios Nikólaoksen kyläyhdyskuntaa.
Trizónia

Trizónia () on Kreikan saari, joka sijaitsee Korintinlahdessa Keski-Kreikan etelärannikolla Glyfádan, Chánian ja Spilián kylien edustalla. Se on Korintinlahden suurin saari. Saaren pinta-ala on 2,5 neliökilometriä ja asukasluku 64 (2011). Hallinnollisesti Trizónia kuuluu Dorídan kuntaan, Fokiin alueyksikköön ja Keski-Kreikan alueeseen. 
Trizónian kylä sijaitsee luonnonsatamalahdessa saaren itärannikolla. Saaren erottaa mantereesta noin 480 metriä leveä salmi. Mantereella sijaitsevat Chánia ja Spiliá kuuluvat saaren kanssa samaan Trizónian kyläyhdyskuntaan (Τοπική Κοινότητα Τριζονίων, "Topikí Koinótita Trizoníon").
Heli Puura

Heli Puura (s. 24. elokuuta 1965 Kokkola) on suomalainen juristi, järjestöjohtaja ja poliitikko. Hän toimi kesäkuusta 2015 joulukuuhun 2017 Teollisuusalojen ammattiliiton (TEAM) puheenjohtajana. Tammikuusta 2018 alkaen hän toiminut kolmen ammattiliiton fuusion tuloksena syntyneen Teollisuusliiton toisena varapuheenjohtajana. 
Puura on koulutukseltaan oikeustieteen kandidaatti. Hän valmistui Helsingin yliopistosta vuonna 1990. Ylioppilaaksi hän kirjoitti Jyväskylän Lyseon lukiosta vuonna 1985. Ennen valintaansa TEAMin johtoon hän työskenteli kymmenen vuoden ajan STTK:ssa. Hän toimi aluksi järjestön lakimiehenä ja nimitettiin huhtikuussa 2013 sen sosiaaliasioiden päälliköksi. Hän on toiminut myös muun muassa SAK:n lakimiehenä vuosina 1991–1995, Kemianliiton lakimiehenä ja sopimussihteerinä vuosina 1995–1999 sekä sosialidemokraattisen eduskuntaryhmän eduskuntasihteerinä vuosina 1999–2005.
Puura on puoluetaustaltaan sosialidemokraatti. Hän oli vuosina 2005–2012 Helsingin kaupunginvaltuuston ja vuosina 2005–2006 kaupunginhallituksen jäsen. Hän on toiminut vuodesta 2015 Helsingin Työväenyhdistyksen valtuuston puheenjohtajana.
Puura on naimisissa ja hänellä on kolme lasta.
Pietarin läntinen ohitustie

Pietarin läntinen ohitustie eli ZSD () on Venäjällä Pietarin kaupungin halkaiseva maksullinen moottoritie, joka yhdistyy etelässä Pietarin kehätiehen ja pohjoisessa Valkeasaaressa valtatiehen A 181 ja edelleen Suomeen johtavaan valtatiehen M10.
Tien pituus on 46,6 km ja siinä on 4–8 kaistaa. Sen ensimmäisen osan rakentaminen aloitettiin vuonna 2005. Suurin nopeusrajoitus on 110 km/h. Tie on jaettu 3 osuuteen:
Tietulli.
Moottoritiellä tienkäyttömaksut maksetaan tietullien tarkastuspisteillä. Tie on jaettu 5 hintavyöhykkeeseen: eteläinen osuus kuuluu vyöhykkeisiin 1 ja 2 ja pohjoinen osuus vyöhykkeisiin 3, 3a ja 4. Ajoneuvokohtainen hinnoittelu on jaettu 4 eri hintaluokkaan. Lisäksi yöllä (0:00–6:00) hinnoittelu on halvempi kuin päivällä (6:00–0:00).
Uefa Super Cup 2015

Uefa Super Cup 2015 oli järjestyksessään 40. Uefa Super Cupin ottelu. Se pelattiin 11. elokuuta 2015 Boris Paitšadzen stadionilla, Tbilisissä. Ottelussa kohtasivat Mestarien liigan kauden 2014–2015 voittaja FC Barcelona ja Eurooppa-liigan kauden 2014–2015 voittaja Sevilla FC. Barcelona voitti ottelun jatkoajan jälkeen 5–4.
Uefa ilmoitti ensin pelipaikaksi Mikheil Meskhi Stadiumin, joka sijaitsee myös Tbilisissä. Myöhemmin ottelu siirrettiin Boris Paitšadzen stadionille.
Nils Larsen

Nils Larsen (19. kesäkuuta 1900 Sandar, Norja – 29. syyskuuta 1976 Sandefjord, Norja) oli norjalainen merikapteeni ja valaanpyytäjä. Hän oli mukana useilla Antarktikselle suuntautuneilla tutkimusmatkana ja toimi myös niillä kapteenina. Larsen oli myös ensimmäinen ihminen, joka astui maihin .
Elämä.
Larsen syntyi Sandarissa 1900. Merille hän lähti vuonna 1915. Hän suoritti 1927 korkeimman kansipäällystön kokeen ja liittyi Thor Dahlin yritykseen, jossa työskenteli koko uransa.
Larsen oli "Norvegian" perämiehenä 1927–1928 ensimmäisellä Lars Christensenin lähettämällä Antartiksen-tutkimusmatkalla. Matkalla oli Norjan hallituksen virallinen lupa ottaa Norjan nimiin valtaamattomat maat. Retkikunta julisti Bouvet’nsaaren kuuluvan Norjalle 1. joulukuuta 1927.
"Norvegian" toisella tutkimusmatkalla 1928–1928 Larsen oli laivan kapteenina. Retkikunta julisti Norjalle 2. helmikuuta 1929, ja Larsen oli ensimmäinen ihminen, joka vieraili saaren maaperällä. Hän oli kapteenina myös vuosina 1929–1930 ja 1930–1931 tehdyillä, Hjalmar Riiser-Larsenin johtamilla matkoilla. Matkojen aikana kartoitettiin Kuningatar Maudin maata, jota Norja vaati itselleen vuonna 1939.
Larsen oli 1933–1934 ensimmäisenä perämiehenä "Thorshavn"-aluksella tehdyllä tutkimusmatkalla, joka oli viimeinen Christensenin rahoittama. Larsen oli myös tarkkailijana sen aikana tehdyllä lennolla, jota ohjasi Alf Gunnestad.
Larsen oli uudestaan kapteenina 1947–1948, jolloin norjalaisten valaanpyyntiyritysten liitto järjesti tutkimusmatkan "Brategg"-aluksella. Se tehtiin yhteistyönä Norjan maantietellisen seuran kanssa, ja sitä pidettiin Maudheim-tutkimusmatkan valmisteluna.
Hugo Manninen

Hugo Teofilus Manninen (5. elokuuta 1902 Taipalsaari – 26. marraskuuta 1990 Varkaus) oli suomalainen myymälänhoitaja ja Suomen kansan demokraattisen liiton kansanedustaja.
Mannisen vanhemmat olivat vaatturi Walter Manninen ja Hilma Maria Tolmunen. Hän kävi kansakoulun ja työskenteli harjoittelijana, myyjänä ja myymälänhoitajana osuusliikkeissä muun muassa Kiuruvedellä, Maaningalla, Tervossa ja Leppävirralla vuosina 1918–1937. Hän oli sitten Osuusliike Työn Voiman myymälänhoitajana Varkaudessa 1937–1938 ja 1940–1945 sekä myymäläntarkastajana Enson osuusliikkeessä 1938–1940.
Manninen oli SKDL:n kansanedustajana 1945–1970 edustaen Kuopion läänin läntistä vaalipiiriä 1945–1962 ja Kuopion läänin vaalipiiriä 1962–1970. Hän oli myös eduskunnan pankkivaltuusmiehenä ja toimi presidentin valitsijamiehenä vuosien 1950, 1956, 1962 ja 1968 presidentinvaaleissa. Manninen oli lisäksi Varkauden kauppalan- ja kaupunginvaltuuston jäsen ja hän kuului muun muassa OTK:n hallintoneuvostoon ja johtokuntaan sekä Peruspankin hallintoneuvostoon. 1960-luvulla Manninen toimi Kulttuurityön Keskuksen puheenjohtajana.
Manninen oli naimisissa vuodesta 1925 Elli Esteri Roikon kanssa.
Peruukkipensaat

Peruukkipensaat ("Cotinus") ovat noin 3 metriä korkeita pensaita. Ne kuuluvat sumakkikasveihin. Niistä ainakin peruukkipensas eli puuteriperuukkipensas ("Cotinus coggygria") kasvaa luonnonvaraisena Välimeren maissa. Koristekasvina sitä viljellään laajalti. Kukinnan jälkeen peruukkipensaan vihertävien kukkien kukkaperiin kehittyy pitkiä, punertavia karvamuodostumia ja kukinto alkaa muistuttaa peruukkia. Lehdet ovat munanmuotoiset.
Arthur von Posadowsky-Wehner

Arthur von Posadowsky-Wehner (3. kesäkuuta 1845 – 23. lokakuuta 1932) oli saksalainen konservatiivinen poliitikko ja valtiomies. Hän palveni mm. Saksan rahaministeriössä 1893–1897 sekä Preussin valtioministerinä ja varavaltakunnankanslerina 1897–1907.
Posadowsky-Wehner opiskeli lakia Berliinissä, Heidelbergissa ja Breslaussa. Vuonna 1871 hänet valittiin Posenin provinssin hallitukseen.
Posadewsky-Wehner oli ehdolla Saksan presidentiksi vuoden 1919 presidentinvaaleissa, mutta hävisi Friedrich Ebertille. Hän toivoi monien muiden tavoin Saksan palaamista monarkiaan ja puhui asiasta intohimoisesti Weimarin tasavallan alkuaikoina 1919, mutta vastusti Wolfgang Kappin vallankaappausyritystä alkuvuonna 1920. Hän oli myöhemmin Saksalaiskansallisen kansanpuolueen edustaja maan valtiopäivillä.
Park&amp;Suites Arena

Park&amp;Suites Arena on vuonna 2010 avattu areena Montpellier’ssa, Ranskassa. Urheilutapahtumissa sen katsojakapasiteetti on noin 10 000. Areenan käyttäjiin kuuluu käsipalloseura Montpellier Agglomération Handball.
Areenalla järjestettiin rytmisen voimistelun vuoden 2011 MM-kilpailut, telinevoimistelun EM-kilpailut 2015 ja koripallon vuoden 2015 EM-kilpailujen yksi alkulohko.
Laahajoki

Laahajoki on Jyväskylän Puuppolassa sijaitseva joki, joka laskee Korttajärvestä Alvajärveen. Sen rantaviivan pituus on 0,8 kilometriä. Laahajokea ruopattiin laivaliikenteen vuoksi.
Matinmäen asuinalue sijaitsee Laahajoen itäpuolella. Laahajoki on ollut Palokan kylän pohjoinen raja.
Linnakankaan koulu

Linnakankaan koulu on Kempeleen Linnakankaan asuinalueella monitoimitalo Linnakangastalossa oleva peruskoulu. Koulu sijaitsee noin neljä kilometriä kunnan keskustaajamasta itään. Koulussa annetaan esiopetusta, ja perusopetusta luokka-asteille 1–9. Koulun rehtorina toimii Timo Kalermo. 
Linnakangastalo.
Monitoimitalo Linnakangastalossa on peruskoulun lisäksi liikuntasali, nuorisotilat, asukastupa ja Linnakankaan lähikirjasto. Lapsia talossa on noin 1 100, ja eri kasvatusalan työntekijöitä noin 120.
Linnakangastalon rakentaminen aloitettiin huhtikuussa 2007. Suunnittelusta vastasivat Arkkitehtitoimisto Väisänen Oy:n arkkitehdit Veli Kulusjärvi ja Susanna Uhari. Rakennus oli suunnitteilla rakentaa jo muutama vuosi aiemmin, mutta hanke viivästyi valtionavun saamisen takia. Rakennus otettiin käyttöön heinäkuussa 2008. Rakennukseen tehtiin laajennusta vuonna 2018.
Paanalansaari

Paanalansaari on noin 5 km pitkä saari Kynsivedessä Laukaan ja Hankasalmen rajalla. Saari on Suomen sisävesien 70. suurin saari. Saaren luoteisreunassa sijaitseva Kaivannonvuori nousee järven pinnasta yli 70 metriä korkeammalle. Saareen on siltayhteys lounaispuolelta Kaivannon kanavan yli. Saarelle pääsee kaakosta Hankasalmen puolelta Paanalansalmen yli lossilla. Saaren luoteisosassa on Uittovuori, jolta on löydetty Uittovuoren kalliomaalaus.
Golestan (yritys)

Golestan on Iranissa toimiva elintarviketuontiin keskittynyt yritys, joka aloitti toimintansa vuonna 1953. Se tuo maahan muun muassa teetä, riisiä, pähkinöitää, rusinoita, ruokaöljyä, säilykkeitä, hilloja ja mausteita. Yritys on Iranin suurin teen maahantuoja ja hallitsee omilla ja edustamillaan tuotemerkeillä (Twinings, Golestan, Golkis, Lamb, Camel) iranilaisia teemakkinoita.
Golestan raportoi maan teekulutuksen olevan 110–120 milj. kilogrammaa vuodessa eli noin 1,5 kg/hlö. Teentuonnin, jota Golestan suurimpana maahantuojana, pakkaajana ja jakelijana edustaa, osuuden todetaan nousseen 95 prosenttiin teenkulutuksesta. Tästä salakuljetetulla teellä on suuri osuus. Golestanin osuuden arvioitiin olleen noin 39 prosenttia teen vähittäismarkkinoista vuonna 2014.
Al Maktoumin kansainvälinen lentoasema

Al-Maktoumin kansainvälinen lentoasema (; IATA: DWC, ICAO: OMDW) tai "Dubai World Central − al-Maktoumin kansainvälinen lentoasema" on Arabiemiraattien liiton Jebel Alissa sijaitseva, Dubaita palveleva kansainvälinen lentoasema. Lentoaseman ensimmäinen vaihe ja ensimmäinen kiitotie otettiin käyttöön rahtiliikenteelle 27. kesäkuuta 2010 ja henkilöliikenteelle 27. lokakuuta 2013. 
Alkuvaiheessa lentoaseman matkustajakapasiteetiksi kerrottiin 5-7 miljoonaa matkustajaa vuodessa. Al-Maktoumia on tarkoitus laajentaa merkittävästi tulevina vuosina, sillä se tähtää maailman suurimmaksi lentoasemaksi. Vuonna 2014 tehtiin päätös erittäin mittavasta, kustannusarvoiltaan 32 miljardin Yhdysvaltain dollarin suuruisesta laajennushankkesta. Kolmivaiheisen laajennusprojektin tavoitteena on kasvattaa lentoasema viiden kiitotien ja 220 miljoonaan matkustajan vuosikapasiteetin superlentoasemaksi. Dubaissa järjestetään arabimaiden ensimmäinen maailmannäyttely vuonna 2020. Dubai aikoo rakentaa maailmannäyttelyyn mennessä Dubai World Central -nimellä markkinoitua, Jebel Alin sataman ja Al-Maktoumin kansainvälisen lentoaseman välille rakennettavaa kaupunginosaa laajemminkin.
Al-Maktoumin kansainvälinen lentoasema rakennettiin Dubain toiseksi kansainväliseksi lentoasemaksi vilkkaan Dubain kansainvälisen lentoaseman ruuhkauduttua. Sittemmin myös Dubain kansainvälistä lentoasemaa on kehitetty edelleen kasvavaa matkustajavirtaa ajatellen.
Gulf Air lensi ensimmäisen lentonsa al-Maktoumin kansainväliselle lentoasemalle joulukuussa 2013, jolloin siitä tuli ensimmäinen täyden palvelun lentoyhtiö, joka käynnisti toimintansa lentokentällä. Ensimmäisenä kokonaisena matkustajaliikennettä palvelevana toimintavuotenaan (2014) al-Maktoumin kansainvälisen lentoaseman kautta kulki 845 046 matkustajaa. Rahtimäärä kasvoi 758,4 miljoonaan kilogrammaan. Rahtimäärä kasvoi edellisvuodesta yli 260 prosenttia. Muutos selittyy osittain pyrkimyksellä siirtää rahtiliikennettä Dubain kansainväliseltä lentoasemalta uudelle lentoasemalle. Lisäksi Dubain kansainvälisen lentoaseman toista pääkiitotietä kunnostettiin ja se oli suljettuna 80 päivää, jonka aikana lentoliikennettä ohjattiin al-Maktoumin lentoasemalle.
Pikkuturkkilo

Pikkuturkkilo ("Nicrophorus vespilloides") on raatokuoriaisten heimoon kuuluva laji. Se on 12–18 mm:n pituinen. Pikkuturkkilon pääväri on musta, mutta peitinsiivissä on kellertävänpunaisia poikittaisia vöitä. Lentoaika on kesäkuulta syyskuulle. Pikkuturkkilot munivat munansa lintujen ja myyrien sekä muiden kuolleiden pieneläinten raadoille. Toukat kehittyvät raadon kudoksissa. Pikkuturkkilot peittävät maahan pieniä raatoja. Lajia esiintyy myös vanhojen sienten läheisyydessä.
Kurki (Paanajärvi)

Kurki (myös "Kurenkylä", ) on entinen kylä Karjalan tasavallan Kemin piirin Vääräkosken kunnassa Venäjällä. Se sijaitsi Sompajoen (ven. Šomba) muodostaman pienen järven rannalla 45 kilometriä Vääräkoskelta linnuntietä luoteeseen.
Paanajärven pogostaan kuulunut Kurki mainitaan ensimmäisen kerran 1500-luvun lopun verokirjoissa. 1800- ja 1900-lukujen vaihteessa se muodosti lähikylineen Paanajärven volostin Kuren kyläkunnan, johon kuuluivat myös Kuorilahden, Sompajärven ("Šombozero") ja Suolapohjan ("Šolopovo") kylät sekä Patrikanvaaran eli Ylivaaran ("Padrikanvaraka"), Triihvonvaaran ("Trifon Varaka") ja Voleinvaaran eli Alavaaran ("Valenvaraka") uudiskylät. Vuonna 1905 niissä oli lähes 600 asukasta. Kuren kylässä oli 26 taloa ja 182 asukasta.
Seudun asukkaat olivat karjalaisia, jotka harjoittivat heikosti kannattanutta maataloutta, kalastusta, metsästystä, puutavaran hankintaa ja -uittoa sekä kävivät muualla ansiotöissä. Kurenkylän kautta kulki reitti Kemijoelta Tuoppajärven rannalle Suolapohjaan. Kylässä oli kirkko, mutta ei vakituista pappia.
Neuvostoaikana perustettiin Kuren kyläneuvosto, joka kuului aluksi Kemijoen ja sittemmin Uhtuan piiriin. Kuren kyläryhmän lisäksi kyläneuvostoon kuului myös Suolapohjan kylä. Vuonna 1933 niissä oli 300 asukasta, jotka kaikki olivat karjalaisia. Kuressa, johon kuuluivat myös Alavaaran, Kurenvaaran, Triihvonvaaran ja Ylivaaran uudiskylät, asukkaita oli 246. Maatalouden kollektivisoinnin yhteydessä Kurenkylään perustettiin kolhoosi. Kylässä oli kauppa, posti, kirjasto, kirkosta tehty kerhotalo sekä alkeiskoulu, jossa opetettiin ensin venäjäksi, sitten suomeksi ja lopulta karjalaksi. Seudun uudiskylät hävisivät ennen toista maailmansotaa Voleinvaaraa lukuun ottamatta.
Talvisodan alettua kylän miehet kutsuttiin armeijaan. Vaikka sotatoimet eivät ulottuneet Kurkeen saakka, kylän naiset, lapset ja vanhukset evakuoitiin Suikuun ja Arkangelin alueelle, jossa monet kuolivat nälkään. Yli neljästäkymmenestä sotaan lähteneestä miehestä vain puolet palasi kotiin.
Sodan jälkeen Kurenkylän nuoriso alkoi hakeutua palkkatöihin metsätyömaille. Kylän kolhoosi muutettiin sovhoosin työryhmäksi ja sittemmin metsäteollisuuspiirin aputaloudeksi. Kuren kyläneuvosto liitettiin Somman kyläneuvostoon. Palvelut katosivat asukkaiden vähentyessä ja lopulta koko kylä lakkautettiin ”perspektiivittömänä”. Talot jäivät kalastajien majapaikoiksi ja vähitellen ne sahatiin polttopuiksi.
Alberto Paloschi

Alberto Paloschi (s. 4. tammikuuta 1990 Chiari) on italialainen jalkapalloilija. Pelipaikaltaan hän on hyökkääjä. Paloschi edustaa Italian Serie A:ssa pelaavaa Cagliaria lainalla saman sarjatason SPAL:ista.
Seurajoukkueura.
Paloschi teki ensiesiintymisensä Serie A:ssa 10. helmikuuta 2008, kun hänen edustamansa Milan voitti Sienan kotonaan 1–0. Hän teki myös ottelun ainoan maalin. Yhteensä Paloschi pelasi seurassa kaudella 2007–2008 seitsemän sarjaottelua, joissa teki kaksi maalia. Syyskuussa 2008 Serie B:ssä pelaava Parma hankki hänet 2,2 miljoonalla eurolla. Paloschi teki 12 maalia 39 ottelussa, kun Parma sijoittui Serie B:ssä toiseksi ja nousi pääsarjaan. Siellä Paloschi teki kaudella 2008–2009 Parmalle neljä maalia 17 ottelussa.
Syksyllä 2010 Paloschi pelasi Parmassa vain yhden Serie A -ottelun, ja tammikuussa 2011 hän vaihtoi seuraa sarjan sisällä siirtyen Genoaan. Kevätkaudella Paloschi teki Genoassa kaksi maalia 12 sarjaottelussa. Heinäkuussa 2011 Paloschi palasi Milaniin seuran hankkiessa hänet 4,4 miljoonalla eurolla. Milan kuitenkin lainasi hänet elokuussa niin ikään Serie A:ssa pelaavaan Chievoon. Kaudella 2011–2012 Paloschi teki viisi maalia 32 sarjaottelussa. Kaudella 2012–2013 hän ehti tehdä kymmenessä ottelussa seitsemän maalia, kunnes Chievo teki siirrosta pysyvän tammikuussa 2013 hankkien Paloschin 3,5 miljoonalla eurolla. Loppukauden aikana Paloschi pelasi toiset kymmenen sarjaottelua, muttei enää onnistunut maalinteossa. Kaudella 2013–2014 hän teki Serie A:ssa 13 maalia 34 ottelussa, kaudella 2014–2015 yhdeksän maalia 37 ottelussa ja kaudella 2015–2016 kahdeksan maalia 21 ottelussa.
Tammikuussa 2016 Paloschi siirtyi Englannin Valioliigan Swansea Cityyn, jossa hän pelasi kymmenen liigaottelua ja teki niissä kaksi maalia. Kesällä 2016 hän palasi Italiaan ja Atalantaan, jossa hän pelasi kauden aikana 13 ottelua. Kesällä 2017 hän siirtyi SPAL:iin ensin lainalle, ja vuoden kuluttua SPAL osti hänen pelaajaoikeutensa. Paloschi on pelannut joukkueessa 70 Serie A -ottelua ja tehnyt niissä yhdeksän maalia. Tammikuussa 2020 hän siirtyi puoleksi vuodeksi lainalle Cagliariin.
Maajoukkueura.
Paloschi pelasi vuosina 2006–2013 Italian poikien ja nuorten maajoukkueissa yhteensä yli 40 ottelua, joissa hän teki 14 maalia. Hän saavutti hopeaa alle 21-vuotiaiden EM-kilpailuissa 2013.
Saavutukset.
Italian maajoukkue
Agmatinaasi

Agmatinaasi eli agmatiiniureohydrolaasi on entsyymi, joka katalysoi agmatiinin hydrolysoitumista putreskiiniksi ja ureaksi. Entsyymiä tavataan niin arkeoniesta, bakteereista kuin aitotumaisista eliöistäkin ja se osallistuu eräiden polyamiinien biosynteesiin. Agmatinaasin EC-numero on EC 3.5.3.11.
Rakenne ja toiminta.
Agmatinaasi on rakenteeltaan neljästä alayksiköstä koostuva tetrameeri tai kuudesta alayksiköstä koostuva heksameeri. Ihmisen agmatinaasi koostuu 352 aminohaposta ja sen molekyylimassa on 120 kDa. Aitotumaisten eliöiden agmatinaasi muistuttaa huomattavasti rakenteeltaan ja toiminnaltaan bakteerien agmatinaasia. Entsyymi muistuttaa myös eräitä muita samantapaisia reaktioita katalysoivia entsyymejä kuten arginaasia. Entsyymi vaatii toimiakseen mangaani-ioneja. Mangaani-ionit muodostavat sidoksia vesimolekyylien kanssa tehden niistä happamampia, jolloin ne helpommin muodostavat nukleofiilisen hydroksidi-ionin. Hydroksidi-ioni reagoi elektrofiilisen guanidinoryhmän hiiliatomin kanssa hydrolysoiden agmatiinin putreskiiniksi ja ureaksi.
Agmatinaasi on mitokondrioissa esiintyvä entsyymi. Ihmisellä sitä erittyy erityisesti aivoissa, maksassa, munuaisissa ja suolistossa. Maksassa agmatiinia metaboloi myös diamiinioksidaasi. Agmatiinilla voi olla rooli huumeaddiktioista parantumisessa ja entsyymin inhibiittoreita on tutkittu huumevieroitukseen. Agmatiinia inhiboivat muun muassa putreskiini, spermiini ja EDTA. Kasvit tuottavat putreskiinia ainoastaan agmatinaasin avulla, muissa eliöissä putreskiinia muodostaa myös ornitiinidekarboksylaasi.
Isoruususieppo

Isoruususieppo ("Petroica rodinogaster") on pensassieppojen heimoon kuuluva varpuslintu.
Levinneisyys.
Isoruususieppoa tavataan Australian kaakkoisosissa. Lajin on raportoitu olevan satunnaisesti melko yleinen Tasmaniassa, mutta harvinainen muualla levinneisyysalueellaan. Se on luokiteltu elinvoimaiseksi.
Sydänsieppo

Sydänsieppo ("Petroica archboldi") on pensassieppojen heimoon kuuluva varpuslintu.
Levinneisyys ja elinympäristö.
Sydänsieppoa tavataan Indonesiassa Uuden-Guinean saarella. Se elää vuoristoissa puurajan yläpuolella 3 850–4 150 metrin korkeudella merenpinnasta.
Simca 1100

Simca 1100 on ranskalaisen Simcan vuosina 1967–1985 valmistama automalli. Se oli Renault 6:n rinnalla ensimmäisiä etuvetoisia monikäyttöisiä hatchback-perheautoja ja Simcan ensimmäinen etuvetomalli. Simca 1100 oli 1970-luvun alussa Ranskan myydyin automalli ja pysyi tuotannossa pitkään, yhteensä 1100-mallin autoja valmistettiin pari miljoonaa kappaletta 13 vuoden aikana. Mallin seuraaja oli vuonna 1978 esitelty Talbot Horizon, mutta myös 1100:n henkilöautoversion valmistus jatkui Talbot-merkillä vuoteen 1981 ja pakettiauton aina vuoteen 1985.
Historia.
Simca 1100 oli Projekti 928:n tulos. Se aloitettiin vuonna 1962 ja sen viimeistelivät insinöörit Philippe Grundeler ja Charles Scales. Muotokieli päätettiin 1960-luvun alussa suoritetulla markkinatutkimuksella, joka osoitti kuluttajien kasvavan kiinnostuksen etuvetoisiin pikkuautoihin, joissa yhdistyivät järkevä tilankäyttö ja mukavuus. Keväällä 1962 Simca asetti tavoitteekseen tuoda vuosina 1967–1968 markkinoille uuden valikoiman etuvetoisia porrasperäisiä ja farmarimallisia henkilöautoja sekä kevyitä kuorma-autoja. Sekä poikittain että pitkittäin sijoitettuja moottoreita kokeiltiin, mutta lopulta päädyttiin ensin mainittuun. Simcassa oli myös monia enemmistöosakas Fiatilta kopioituja teknisiä ratkaisuja.
Vuonna 1963 Simca siirtyi Chryslerin omistukseen. Projektia jatkettiin ja tuotannon aloitukseen pyrittiin vuoteen 1967 mennessä.
Esittely.
Kun Simca 1100 näki päivänvalon Pariisin autonäyttelyssä 1967, se oli muotoilultaan edistyksellinen ominaispiirteinään viistoperä ja taittuvat takaistuimet. Myös levyjarrut, erillisjousitus kaikissa pyörissä ja hammastanko-ohjaus olivat moderneja ratkaisuja. Saatavilla olivat käsi- ja automaattivaihteiset sekä puoliautomaattinen malli. Moottoria oli kallistettu, mikä mahdollisti matalamman konepellin. Väitetään, että Volkswagen tutki tarkasti Simca 1100:aa suunnitellessaan Golf-malliaan. 
Mallit.
Simca 1100:ssa oli yhtenä ensimmäisistä autoista viistoperämuotoilu. Siinä oli taittuvat takapenkit ja sitä sai kolme- tai viisiovisena. Eri varustelutasot olivat LS, GL, GLS ja Special. Myös porrasperäisiä kolme- tai viisiovisia pystyperäisiä malleja (farmareja) oli saatavilla.
Autossa oli Simcan tyypin 315 bensiinimoottori, jossa venttiilit oli sijoitettu sylinterikanteen. Moottorien tilavuudet olivat vuodesta ja markkina-alueesta riippuen 944, 1 118 ja 1 294 cm³. Ison-Britannian markkinoilla 1,2-litraista mallia kutsuttiin nimellä Simca 1204.
Testimenestyksiä.
"Tekniikan Maailmassa" 13/1970 julkaistiin kahdentoista 10 000–12 000 markan hintaluokkaan sijoittuvan automallin testi, jonka Simca 1100 voitti hintaansa nähden parhaana. Samana vuonna malli voitti myös saksalaisen "Auto, Motor und Sport" -lehden viiden auton vertailutestin.
Ligue 1 -kausi 2015–2016

Ligue 1 -kausi 2015–2016 oli järjestyksessään 78. Ranskan jalkapallon pääsarjan Ligue 1:n kausi. Hallitsevana mestarina kauteen lähti Paris Saint-Germain. PSG varmisti mestaruutensa, kun kahdeksan ottelua oli pelaamatta. Tämä oli Ranskan ennätys.
Sarjataulukko.
Päivitetty 1. toukokuuta 2016 pelattujen otteluiden jälkeen. Lähde: Soccerway
Sijoituksen määrittäminen: 1) Pisteet; 2) Maaliero; 3) Tehdyt maalit; 4) Keskinäisten otteluiden pisteet; 5) Keskinäisten otteluiden maaliero; 6) "Fairplay"-sijoitus.
(M) Mestari; (K) Karsiutunut mainittuun vaiheeseen; (P) Pudonnut; (X) Varmistanut paikkansa Eurooppa-liigassa, mutta voi vielä karsiutua Mestarien liigaan.
Ottelut.
"Tilanne 20. huhtikuuta 2016"
Parhaat maalintekijät.
"Tilanne 20. huhtikuuta 2016"
Kelly Sildaru

Kelly Sildaru (s. 17. helmikuuta 2002) on virolainen freestylehiihtäjä. Hän kilpailee slopestylessä, half-pipessä sek¨ä big airissa. Hän on half-pipen maailmanmestari ja slopestylen olympiamitalisti. 
Sildaru voitti lukuisia kilpailuja naisten sarjassa jo hyvin nuorena ja saavutti täten arvostusta freestylelaskijoiden keskuudessa. Sildarun videoita YouTubessa oli tuolloin katsottu yli 200 000 kertaa.
Kelly Sildaru sai vuonna 2014 kutsun Breckenridgessä, Yhdysvalloissa järjestettyihin Dew Tour -freestylehiihtokilpailuihin. Kyseiset kilpailut ovat erittäin arvostetut ympäri maailmaa ja kilpailuihin osallistuvat maailman kärkilaskijat. Sildaru ei kuitenkaan voinut osallistua kilpailuun, koska hän oli liian pienikokoinen saadakseen vauhtia radalla oleviin hyppyreihin.
Joulukuussa 2015 vasta 13-vuotias Sildaru osallistui Dew Tourille naisten ski slopestyleen. Hän voitti kilpailun selvästi saaden 90,80 pistettä, kun toiseksi tullut Tiril Sjåstad Christiansen sai 86 pistettä ja kolmanneksi sijoittunut Emma Dahlström 83,40 pistettä.
Sildaru sai kutsun Aspenissa 28.–31. tammikuuta 2016 järjestettyihin X-Games-kilpailuihin, joissa hän voitti naisten slopestylen. Tämä oli myös ensimmäinen virolaisen urheilijan voitto X-Gameseissä. Hän on myös kaikkien aikojen nuorin talvi-X-Gamesin kultamitalisti. Hän on voittanut slopestylen X Gamesissa myös vuosina 2017, 2019 ja 2020. SuperPipen hän voitti vuonna 2020 ja sijoittui toiseksi 2019. Big airissa hän sijoittui Aspenin X Gamesissa toiseksi vuonna 2017 ja kolmanneksi 2019 sekä Norjan X Gamesissa toiseksi 2017.
Sildaru voitti nuorten maailmanmestaruuden slopestylessa 2017, 2018 ja 2019, half-pipessa 2017 ja 2018 sekä big airissa 2019. Lisäksi hän sai big airissa MM-hopeaa 2018. Nuorten olympialaisissa 2020 hän voitti kultaa slopestylessa.
Sildaru ei voinut osallistua Pyeongchangin olympialaisiin 2018 polvivamman vuoksi. Hän voitti half-pipen maailmanmestaruuden Park Cityssä 2019. Se on toistaiseksi hänen ainoa kilpailunsa aikuisten MM-kilpailuissa (vuoden 2025 kisat mukaan lukien). Pekingin olympialaisissa 2022 hän saavutti slopestylessa pronssia, oli half-pipessa neljäs ja big airissa seitsemästoista. 
Sildaru voitti ensimmäisen maailmancupkilpailunsa, Cardronan slopestylen elokuussa 2017. Kaikkiaan hän on voittanut kuusi kilpailua, sijoittunut neljä kertaa toiseksi ja kolme kertaa kolmanneksi. Hän voitti slopestylen maailmancupin kokonaiskilpailun kaudella 2021–2022 ja sijoittui samalla kaudella "park &amp; pipe" -lajien kokonaiscupissa toiseksi. Big airin kokonaiscupissa hän oli kolmas kaudella 2020–2021.
Christian Träsch

Christian Träsch (s. 1. syyskuuta 1987 Ingolstadt) on saksalainen jalkapalloilija. Pelipaikaltaan hän on oikea laitapuolustaja. Träsch edustaa Saksan Bundesliigassa pelaavaa VfL Wolfsburgia.
Päivitetty 12. elokuuta 2015.
Saavutukset.
VfL Wolfsburg
Antípaxos

Antípaxos () eli Antípaxoi (Αντίπαξοι; transl. myös "Antípaxi") on Kreikan saari, joka kuuluu Jooniansaarten saariryhmään ja tarkemmin Paxoín saariin. Saaren pinta-ala on 4.1 neliökilometriä ja asukasluku 20 (vuonna 2011). Hallinnollisesti Antípaxos kuuluu Paxoín kuntaan, Korfun alueyksikköön ja Jooniansaarten alueeseen.
Antípaxos sijaitsee noin 1,6 meripeninkulmaa (noin 3 kilometriä) kaakkoon Paxoín saarten pääsaaresta Paxóksesta. Saaret sijaitsevat Korfun kaakkoispuolella noin 8,6 meripeninkulmaa (noin 16 kilometriä) Epeiroksen rannikosta länteen. Antípaxoksesta kauemmas kaakkoon sijaitsee Lefkas. Saaren ainoa asutus on Antípaxoksen kylä.
Árpyia

Árpyia (; ”Harpyia”) eli Arpína (Αρπίνα) on Kreikan saari, joka kuuluu Jooniansaarten saariryhmään ja tarkemmin Strofadeihin. Se sijaitsee Zákynthoksesta etelään Stamfánin saaren luoteispuolella. Saaren pinta-ala on 0,163 neliökilometriä ja se on asumaton. Hallinnollisesti Árpyia kuuluu Zákynthoksen kuntaan, Zákynthoksen alueyksikköön ja Jooniansaarten alueeseen.
Diapontiset saaret

Diapontiset saaret () on pieni Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Korfun saaren luoteispuolella. Saarten asukasluku on 1 419 (vuonna 2011). Saariryhmän pääsaaret ovat Othonoí, Ereikoússa ja Mathráki, jotka ovat asuttuja. Lisäksi saariryhmään kuuluu lukuisia pienempiä asumattomia saaria. Hallinnollisesti saaret kuuluvat Keski-Korfun ja Diapontisten saarten kuntaan, Korfun alueyksikköön ja Jooniansaarten alueeseen.
Saaret.
Saariryhmän suurimmat saaret ovat:
Kálamos (saari)

Kálamos (), antiikin Karnos (, ), on Kreikan saari, joka kuuluu Jooniansaarten saariryhmään ja tarkemmin Tilevoḯdes-saariin. Se sijaitsee Joonianmeressä Lefkaksen ja Meganísin saarten itäpuolella. Saaren pinta-ala on 24,964 neliökilometriä ja asukasluku 496 (vuonna 2011).
Hallinnollisesti Kálamos kuuluu Lefkaksen kuntaan, Lefkaksen alueyksikköön ja Jooniansaarten alueeseen. Vuodesta 2011 lähtien Kálamos muodostaa oman Lefkaksen kuntaan kuuluvan kunnallisyksikkönsä, Kálamoksen kunnallisyksikön (Δημοτική Ενότητα Καλάμου, "Dimotikí Enótita Kalámou"). Aiemmin saari muodosti itsenäisen kyläkunnan nimeltä Kálamoksen kyläkunta.
Saaren suurimmat asutukset ovat sen pääkylä Kálamoksen kylä (454 asukasta) sekä Episkopí (42).